STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.33 | 2020.gada 23.novembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | I.Kalniņa |
| Ekonomikas ministrijas pārstāve | − | Z.Uzuliņa |
| Ekonomikas ministrijas pārstāve | − | B.Vītoliņa |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretāra p.i. | − | J.Volberts |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāvis | − | J.Zīvarts |
| Kultūras ministrijas valsts sekretāre | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas valsts sekretārs | − | R.Kronbergs |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Tieslietu ministrijas pārstāve |  | I.Brīnuma |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Valsts kancelejas pārstāve | − | I.Gailīte |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | D.Holma |
| Valsts kancelejas pārstāve | − | I.Pavlova |
| Valsts kancelejas pārstāve | − | I.Gailīte |
| Valsts kancelejas pārstāvis | − | R.Grāvītis |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības priekšsēdis | − | G.Kaminskis |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve | − | I.Rudzīte |
| Latvijas Pašvaldību savienības pārstāve |  | I.Dundure |
| Krīzes vadības padomes sekretariāta vadītāja p.i. | − | K.Druvaskalns |
| Valsts policijas pārstāvis | − | A.Grišins |
| Valsts policijas koledžas pārstāvji | − | N.Krapsisi |
| Valsts ugunsdzēsības un glābšanas dienesta pārstāvis | − | M.Baltmanis |
| Valsts robežsardzes pārstāvis | − | I.Ruskulis |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas un Slimību profilakses un kontroles centra pārstāvju sniegto informāciju par Covid-19 epidemioloģisko situāciju valstī.
2. Pieņemt zināšanai Valsts ugunsdzēsības un glābšanas dienesta pārstāvja sniegto informāciju par epidemioloģiskās drošības nodrošināšanas resursu apjomiem Valsts aizsardzības militāro objektu un iepirkumu centra noliktavās (joprojām ierobežotā apjomā ir vienreizlietojamo medicīnisko nesterilo cimdu un vienreizlietojamo ķirurģisko cepurīšu krājumi).
3. Pieņemt zināšanai Aizsardzības ministrijas pārstāvja sniegto informāciju par epidemioloģiskās drošības nodrošināšanas resursu iepirkumiem. Atbalstīt Aizsardzības ministrijas sagatavotā informatīvā ziņojuma "Par vienreizlietojamu medicīnisko (nesterilu, nepūderētu) cimdu iegādi" iesniegšanu izskatīšanai Ministru kabineta 2020.gada 24.novembra sēdē. Ņemot vērā, ka ķirurģiskās cepurītes rezerve ir mazāka par vienu nedēļu, Aizsardzības ministrijai kopīgi ar Veselības ministriju un Valsts ugunsdzēsības un glābšanas dienestu papildināt informatīvo ziņojumu arī par vienreizlietojamo ķirurģisko cepurīšu iepirkumu (ziņojumā norādīt, ka VAMOIC ir viens piedāvājums, piegāde decembra beigas vai janvāra sākums ar apjomu, kas būtu 5 nedēļu vajadzība veselības nozarei: M izmērs – 1 722 700, L izmērs – 3 100 880, XL izmērs – 2 067 250).
4. Veselības ministrijai atkārtoti izvērtēt vienreizlietojamu medicīnisko (nesterilu, nepūderētu) cimdu iegādes tehniskajā specifikācijā visu iekļauto prasību pamatotību no lietotāju grupu (ārstniecības personāls un citi darbinieki) aspekta, kā arī izvērtēt jautājumu par tehniskajai specifikācijai neatbilstoša iepirkuma veikšanu (potenciāli izmantojams personālam, kas neveic ārstnieciskās manipulācijas) un jautājumu turpināt izskatīt nākamajā koordinācijas grupas sēdē 2020.gada 26.novembrī.
5. Pieņemt zināšanai Veselības ministrijas pārstāves sniegto informāciju par sagatavotajiem priekšlikumiem grozījumiem Ministru kabineta 2020.gada 6.novembra rīkojumā Nr.655 "Par ārkārtējās situācijas izsludināšanu" par papildu ierobežojumiem valsts un reģionālā mērogā. Veselības ministrijai sadarbībā ar Satiksmes ministriju, Ekonomikas ministriju, Kultūras ministriju un Izglītības un zinātnes ministriju sagatavot savstarpēji saskaņotu grozījumu redakciju izskatīšanai Ministru kabineta 2020.gada 24.novembra sēdē.
6. Pieņemt zināšanai, ka Ekonomikas ministrija nav mainījusi savu skaidrojumu attiecībā uz tirdzniecības vietu darbību brīvdienās un svētku dienās, kā arī Valsts policijas pārstāvja sniegto informāciju par veiktajām pārbaudēm tirdzniecības vietās. Iekšlietu ministrijai un Tieslietu ministrijai izvērtēt regulējuma piemērošanas praktiskos aspektus attiecībā uz komersantiem, kuri neievēro normatīvajos aktos noteiktos ierobežojumus, un, ja nepieciešams, sagatavot priekšlikumus grozījumiem normatīvajā regulējumā stingrākai rīcībai pret attiecīgajiem komersantiem, un jautājumu turpināt izskatīt nākamajā koordinācijas grupas sēdē 2020.gada 26.novembrī.
7. Pieņemt zināšanai Iekšlietu ministrijas un Valsts robežsardzes pārstāvju sniegto viedokli par Liepājas mēra pausto nostāju televīzijas kanāla TV 3 sižetā (<https://skaties.lv/zinas/latvija/covid-19-krize-pierobeza-bazas-par-virusa-infekcijas-izplatisanos-no-lietuvas/>) attiecībā uz COVID-19 izplatīšanos no Lietuvas un pašreiz neizskatīt jautājumu par nepieciešamību atjaunot robežkontroli uz iekšējām robežām.
8. Pieņemt zināšanai Tieslietu ministrijas un Valsts kancelejas pārstāvju sniegto skaidrojumu jautājumā par Ministru kabineta noteikto ierobežojumu apstrīdēšanas iespējamību tiesās.
9. Konceptuāli atbalstīt Satiksmes ministrijas sagatavotā rīkojuma projekta "Par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem"" (izdevumu kompensācija mobilo telefonu operatoriem) virzīšanu izskatīšanai Ministru kabineta sēdē.
10. Pieņemt zināšanai Ekonomikas ministrijas pārstāvju sniegto informāciju par informatīvā ziņojuma par COVID-19 kontaktpersonu izmitināšanu viesnīcās izstrādes progresu (ziņojums 2020.gada 24.novembrī tiks nosūtīts saskaņošanai un 26.novembrī to plānots izskatīt Vadības grupā Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam).
11. Turpināt sadarbību ar TET par vienoto bezmaksas informatīvo diennakts tālruni 8345 arī 2021.gadā. Jautājumu par finansējuma avotu izskatīt kādā no nākamajām koordinācijas grupas sēdēm.
12. Atbalstīt Tieslietu ministrijas sagatavotā likumprojekta "Grozījumi likumā "Par tiesu varu"" virzīšanu izskatīšanai Ministru kabineta sēdē.

Sēdi slēdz plkst. 17.00

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu